**Predkladacia správa**

Návrh zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov a ktorým sa menia a dopĺňajú niektoré zákony sa predkladá na základe potreby upraviť viaceré problémy vyplývajúce z aplikačnej praxe, ako iniciatívny návrh.

Cieľom návrhu zákona je najmä zrýchliť a zefektívniť výkon úloh Horskej záchrannej služby, zabrániť zneužívaniu slovného označenia „Horská záchranná služba“ a znaku Horskej záchrannej služby, upraviť pravidlá registrácie a členstva v Národnej asociácii horských vodcov Slovenskej republiky a zakotviť disciplinárnu právomoc k osobám vykonávajúcim horskú vodcovskú činnosť a zároveň sa rozširuje rozsah vodcovskej činnosti o vedenie kurzov technickej pomoci v horách a podmienky vykonávania horskej vodcovskej činnosti.

Súčasne je cieľom návrhu zákona zriadiť stavovskú organizáciu Národnú asociáciu horských záchranárov, ktorej úlohou je vykonávať odbornú spôsobilosť mimo horských oblastí, lyžiarskych tratí a jaskýň, s použitím lanových techník a ktorá bude hájiť záujmy svojich členov.

Návrh zákona sa netýka pôsobnosti miestnej územnej samosprávy, preto sa nevykazuje súlad návrhu zákona s Európskou chartou miestnej samosprávy.